b'\n_START_ARTICLE_\nLoke, Nova Gorica\n_START_SECTION_\nLega\n_START_PARAGRAPH_\nLoke so razlo\xc5\xbeeno naselje na prisojni strani vzpetine \xc5\xa0tanjel (Sv. Danijel, 533 mnm) nad Aj\xc5\xa1evico.\n_START_SECTION_\nArheologija\n_START_PARAGRAPH_\nLoke so bile poseljene tako \xc5\xbee v prazgodovini kot tudi v rimskem obdobju. Bronasto dobo izpri\xc4\x8dujejo posamezne najdbe (kamnito orodje, oro\xc5\xbeje, posamezni odlomki posod) z vzno\xc5\xbeja in deloma ravninskega obmo\xc4\x8dja Sv. Danijela. Rimskodobna poselitev (okoli 1. st. je bila ugotovljena v zaselkih Pavlini in Kolenovca (zahodni in vzhodni predel kraja). Najdi\xc5\xa1\xc4\x8de Pavlini je pomembno predvsem zaradi votivnega (zaobljubljenega) napisa in kamnite son\xc4\x8dne ure. Na vzhodnem najdi\xc5\xa1\xc4\x8du pa je bil odkrit v celoti ohranjen tloris zaselka s tremi zgradbami in pripadajo\xc4\x8do dvori\xc5\xa1\xc4\x8dno povr\xc5\xa1ino.'